106. löggjafarþing 1983–84.	Nr. 4/106.

Þskj. 306 — 125. mál.

Þingsályktun

um skipulagðar aðgerðir gegn ólöglegum innflutningi og dreifingu ávana- og fíkniefna.

Alþingi ályktar að skora á dómsmálaráðherra að koma nú þegar á samstarfshópi löggæslu- og tollgæslumanna er samræmi og skipuleggi auknar aðgerðir gegn ólöglegum innflutningi og dreifingu ávana- og fíkniefna og athugi nýjar rannsóknaraðferðir í fíkniefnamálum.

Dómsmálaráðherra tilnefni formann samstarfshópsins, en að öðru leyti skulu aðilar til
nefndir af lögreglu- og tollgæsluyfirvöldum í helstu þéttbýliskjörnum landsins er nú starfa að ávana- og fíkniefnamálum.

Samstarfshópurinn vinni í nánu samstarfi við löggæslu- og tollgæslumenn í öðrum lög
sagnarumdæmum og tollhöfnum úti um allt land.

Samstarfshópurinn fái einnig það verkefni að gera tillögur um úrbætur á sviði toll- og lög
gæslu sem nauðsynlegar kunna að reynast til að fyrirbyggja dreifingu og innflutning fíkni
efna. Niðurstöðum skal skila til dómsmálaráðuneytisins eigi síðar en 1. mars nk.

Samþykkt á Alþingi 20. desember 1983.